12 ամիս: Նոր հեքիաթ

12 ամիս։ Նոր հեքիաթ (ռուս.՝ 12 месяцев. Новая сказка), սցենարի հեղինակ և ռեժիսոր Դենիս Ելեոնսկու 2015 թվականի ֆիլմը, որը նկարահանվել է Ս. Մարշակի ստեղծագործության մոտիվներով։


== Սյուժե ==
Լազարևների ընտանիքը 12-ամյա Լիզայի հետ մեկում են Մորավիա` Նոր տարին հին չեխական դղյակում նշելու։ Լիզան գոհ չէր քաղաքակրթության բարիքներից, օրինակ, համացանցից ու սիրելի գադջեթներից, կտրված լինելուց։
Հաջորդ օրը ձանձրացած Լիզան, վազելով փայտե գնդակի ետևից, ընկնում է այլ աշխարհ` կախարդական թագավորություն, որի արքան կռվի էր մասնակցում, և նրա փոխարեն կառավարում էր արքայադուստր Աննան, իսկ մարդիկ, որոնք ապրում էին թագավորությունում, կարողանում էին կախարդել։ Լիզան դառնում է այդ պալատի ափսեներ լվացողը։
Լիզան ծանոթանում է Ֆիլիպպի` տեղի անտառահատի սրամիտ և խելացի որդու հետ, և նրանից իմանում է հին լեգենդ. հարյուր տարի առաջ Նոր տարվա նախօրյակին երիտասարդ գեղջկուհին գահադահլիճ է բերում ձնծաղիկներ, որը հավաքել էր խորթ մոր հրամանով։ Եվ այդ ժամանակից սկսած թագավորությունում մի ավանդույթ կա, ըստ որի միայն արքայադստերը ձնծաղիկներ նվիրելուց հետո է գալիս Նոր տարին։ Ձնծաղիկները աճեցվում են թագավորական ջերմոցում։
Բայց այս անգամ Նոր տարին վտանգված էր. նենգ ու չար թագավորական խորհրդական Յակոբը պալատի գլխավոր դռնապանի՝ Մարտինայի, հետ դավադրություն էր կազմակերպել։ Նրանք որոշել են ոչնչացնել ջերմոցի ծաղիկները, չեղյալ հայտարարել Նոր տարին, արքայադստերն ուղարկել բանտ, որպեսզի Յակոբը դառնա թագավոր, իսկ Մարտինան դառնա առաջին նախարարը։ Դեկտեմբերի 31-ին չարագործը կախարդանքի օգնությամբ կանգնեցնում է ժամանակը։
Հիմա, որպեսզի Նոր տարին գա, Լիզան պետք է կրկնի լեգենդար գեղջկուհու սխրանքը` քմահաճ արքայադստեր համար ձմեռային անտառից բերի ձնծաղիկների փունջ։ Եվ միայն այդ ժամանակ կգա Նոր տարին, արքայադուստրը կբացի դեպի սովորական աշխարհ ելքը, և Լիզան կվերադառնա իր ծնողների մոտ։
Լիզան գնում է ձյունածածկ անտառ, որտեղ նրան չի կարող օգնել իր սիրելի սմարթֆոնը, և Գուգլի կամ Յանդեքսի քարտեզները չեն հուշում ճանապարհը։ Բայց Լիզային օգնության կգան տասներկու ամիսները։  


== Դերերում ==


== Լրացուցիչ ==
Ֆիլմի պրեմիերան կայացել է 2015 թվականի փետրվարի 19-ին։ Երկրի կինոթատրոններում ֆիլմը վաստակել է 33,6 մլն. ռուբլի (489000 դոլ.), որոնցից 25 մլն. հավաքվել էր վարձույթի առաջին չորս օրերի ընթացքում, և դարձել 2015թ. ամենաշահութային ֆիլմը «Լյուքսոր» ընկերության համար։ Դրա հետ միասին, պրոդյուսերի խոսքերով, եղել են որոշ դժվարություններ ցուցադրողների հետ պայմանավորվելու համար։ Նշվել է, որ բավականին պահանջված է եղել նաև ֆիլմի երաժշտական տեսահոլովակը։ Ֆիլմի միջազգային ներկայացուցչական իրավունքները ձեռք են բերվել կանադական Attraction Distribution ընկերության կողմից։
Ֆիլմի դղյակը չեխական Բոուզով դղյակն է, անտառային տեսարանները նկարահանվել են Վիբորգում։
Սցենարի հեղինակ և ռեժիսոր Դենիս Ելեվնսկին մինչ այդ չէր նկարահանել մանկական ֆիլմեր, բայց 2014 թվականին եղել է «Ձյունե թագուհին 2։ Վերասառեցում» անիմացիոն ֆիլմի սցենարի խմբագիրը։
Ֆիլմի պրոդյուսեր Իգոր Կալենովը նշել է. «Այն մանկական ֆիլմերը, որոնք ես տեսել եմ, ստեղծում են տպավորություն, որ կարծես դրանց հեղինակները կամ երեխաներ չունեն, կամ նրանք չեն նկատում, թե ինչ են նախընտրում հիմա երեխաներն արտասահմանյան սյուժեներից։ Հուսով եմ, որ մենք մեր օրինակով  ցույց տվեցինք, որ կարելի է խելամիտ գումարով պատրաստել հիասքանչ ֆենտեզի, կարևորը, որ ֆիլմի հեղինակն ունենա երևակայություն և ճաշակ։


== Մասնակցություն փառատոններին ==
«Ноль Плюс» ռուսական II միջազգային մանկական և ընտանեկան կինոփառատոնի «Լավագույն կարճամետրաժ խաղարկային ֆիլմ» անվանակարգի հաղթող։
Ֆիլմը ցուցադրվել է «Կարմիր առագաստներ» XXIII մանկական միջազգային կինոփառատոնում և մասնակցել է 38-րդ մոսկովյան միջազգային կինոփառատոնի հատուկ ծրագրին։
Ըստ բելառուսական «Մայրաքաղաքային հեռուստաընկերություն» հեռուստաալիքի` ֆիլմը Սուրբ Ծննդի և Ամանորի մասին վերջին հինգ տարիների ընթացքում նկարահանված 10 լավագույն ֆիլմերից է։
Ֆիլմը Stockholm Film Festival Junior 2017 մրցութային ծրագրի միակ մասնակիցն է Ռուսաստանից։


== Ծանոթագրություններ ==


== Արտաքին հղումներ ==
Маша Терещенко (программный директор Большого Фестиваля Мультфильмов) - История о том, как это печально — застрять в другом времени // Сайт «Кино-театр.ру», 18 февраля 2015
Евгений Ухов - Рецензия на фильм 12 месяцев. Новая сказка // Сайт Film.ru, 17 февраля 2015
Наталья Соколова - Не все сказки одинаково полезны // «Российская газета» № 6600 (29) за 12 февраля 2015